galenus.de-symptomatum-causis-libri-iii 3.4
Τῶν φυσικῶν ἐνεργειῶν ἡ πρώτη τε καὶ ἀναγκαιοτάτη σχεδὸν ἁπασῶν ἡ θρέψις ἐστὶν , εἶδός τι τῆς ἀλλοιωτικῆς ἐνεργείας ὑπάρχουσα . ἔστι μὲν γὰρ καὶ ἡ κατὰ τὴν γαστέρα πέψις ἀλλοίωσις · ἔστι δὲ καὶ ἡ ἐν ταῖς φλεψίν · ἔστι δὲ καὶ ἡ καθ’ ἕκαστον μόριον , ἐφ’ ᾗ τετάρτη τις ἀλλοίωσις , ﻿ ἣν ἐξομοίωσιν ὀνομάζουσιν , οὐ ταὐτὸν μὲν ὄνομα τῇ θρέψει , τὸ δὲ ἔργον οὐχ ἕτερον . ἀποτυγχάνεται δὲ καὶ ἡ θρέψις , ἤτοι μηδ’ ὅλως , ἢ ἐλλιπῶς , ἢ πλημμελῶς γιγνομένη , διά τε τὴν θρεπτικὴν δύναμιν , ἧς τὸ γένος ἐστὶν ἡ ἀλλοιωτικὴ , ἢ διὰ τὴν τῆς ὕλης ἔνδειαν , ἢ μοχθηρίαν · ἔνδειαν μὲν ἐν ταῖς ἀτροφίαις , ὅσαι τε ἐλλιπῶς καὶ ὅσαι στερητικῶς ὀνομάζονται · μοχθηρίαν δὲ , ὡς ἐν ἐλέφασί τε καὶ λεύκαις , ὅσα τ’ ἄλλα τοιαῦτα . συμβαίνει γὰρ ἐν τῷ προσφύεσθαι τὴν τροφὴν ταῖς σαρξὶν , ἐπειδὰν φλεγματικώτερον ὑπάρχῃ τὸ αἷμα , καὶ τὴν σάρκα γίνεσθαι φλεγματικωτέραν . οὐ γὰρ ταὐτόν ἐστιν αὐτῇ σαρκί τε εἶναι καὶ φλεγματικῇ σαρκί · ὥσπερ οὐδὲ ταὐτόν ἐστι σαρκί τε εἶναι καὶ μελαγχολικῇ σαρκί · καὶ νὴ Δία γε πικροχόλῳ τε καὶ εὐκράτῳ τε καὶ δυσκράτῳ , καὶ κατὰ τὰς πρώτας ὀνομαζομένας ποιότητας , ὑγροτέρᾳ τε καὶ ξηροτέρᾳ καὶ θερμοτέρᾳ καὶ ψυχροτέρᾳ . πιστεύσεις δὲ τῷ λόγῳ βεβαιότερον , ἐννοήσας τῶν ζώων τὰς σάρκας ἐναίμων τε καὶ ἀναίμων , καὶ πρὸς τούτοις τῶν ἑρπετῶν , ὅσα κατὰ τὸ ἔαρ ὁρᾶται γεννώμενα , καὶ μάλιστ’ αὐτῶν ὅσα βοτάναις χλωραῖς ἔοικεν . ἀλλὰ τούτων μὲν ἡ σὰρξ ὁμοιοτάτη ταῖς πόαις ἐστίν · ἑτέρων δὲ λευκὴ καὶ ἄναιμος , ὥσπερ τῶν καράβων τε καὶ πολυπόδων , ἄλλων τε ἄλλη τις · οὐδὲ γὰρ ὀνομάσαι τὰς διαφορὰς αὐτῶν ἔνεστιν , οὕτως ἄπειροι τὸ πλῆθος ὑπάρχουσιν . ὅταν οὖν , ὡς ἐλέγομεν , ὑπὸ φλεγματικοῦ τε ἅμα καὶ γλίσχρου τοῦ αἵματος ἡ σὰρξ τρέφηται χρόνῳ πολλῷ , σὰρξ μὲν ἔτι μένει , μεταλλάττεται δ’ αὐτῆς ἡ διαφορὰ καὶ πρὸς ἑτέραν ἰδέαν ἐκτρέπεται , καὶ γίνεται μεταξὺ τῶν ἐναίμων σαρκῶν καὶ ἀναίμων . ἐπειδὰν δὲ τοιαύτη καταστῇ , συμβαίνει λοιπὸν αὐτῇ μηδ’ ἐπιχειρεῖν ἔτι τὴν ἐπιφερομένην ἑαυτῇ τροφὴν εἰς ἐρυθρὰν σαρκὸς ἰδέαν μεταβάλλειν , οὐ μᾶλλον ἢ πολύποσί τε καὶ καράβοις · ἐν τούτῳ δὴ καὶ τάχιστα λευκή τε γίγνεται πᾶσα καὶ φλεγματώδης , ὅταν αὐτή τε μηκέτι δύνηται τὴν τροφὴν εἰς ἐρυθρότητα μεταβάλλειν , ἐπιῤῥέει τε τὸ φλεγματῶδες ἐκεῖνο . οἵαν οὖν ἐξ ἀρχῆς ὁ κάραβος ἔχει τὴν σάρκα καὶ σχεδὸν ἅπαντα τὰ ὄστρεα , τοιαύτην ἐκ μεταπτώσεως ἴσχουσιν οἱ ταῖς λεύκαις ἁλισκόμενοι · καὶ γὰρ ὀνομάζουσιν οὕτω τὸ πάθημα τῆς σαρκὸς ἀπὸ τῆς χροιᾶς τὴν ὀνομασίαν θέμενοι · τῆς δέ γε μελαίνης σαρκὸς ἅμα καὶ ὀχθώδους ἀπὸ τοῦ ζώου τοῦ ἐλέφαντος ἐποίησαν τοὔνομα . γίγνεται δὲ κᾀκείνη κατὰ τὸν αὐτὸν τρόπον τῇ λεύκῃ , χρόνῳ παμπόλλῳ μελαγχολικῆς ἐπιῤῥεούσης τροφῆς τῇ σαρκί . τῶν δὲ ἀλφῶν ἡ γένεσις ὁμοειδὴς μέν ἐστι τοῖς εἰρημένοις πάθεσιν , οὐ μὴν αὐτῆς γε δι’ ὅλου πεπονθυίας τῆς σαρκὸς , ἀλλ’ ἐπιπολῆς τοῦ δέρματος οἷον λεπίδες τινὲς ἐπιπεπήγασιν οἱ ἀλφοὶ , λευκοὶ μὲν ἐκ φλεγματικοῦ , μέλανες δὲ ἐκ μελαγχολικοῦ γινόμενοι χυμοῦ . πηλίκα δὲ δύναται τροφὴ , καὶ ὡς μέγιστα πρὸς ἀλλοίωσιν σαρκὸς , εἴρηται καὶ Ἀριστοτέλει μεμνημένῳ χωρίων , ἐν οἷς ἀλλοιοῦται τὰ βοσκήματα μεθιστάμενα χρόαν τε καὶ ἄλλας αἰσθητὰς διαφοράς . ὅσοι δ’ οὐ συγχωροῦσιν ὑπὸ τροφῆς ἀλλοιοῦσθαι τὰ τρεφόμενα , κρατουμένου γὰρ οὐ κρατοῦντος ὄνομα ὑπάρχειν τὴν τροφὴν , οὔτε περὶ τῆς κατὰ τὰ ζῶα μεταβολῆς οὔτε πολὺ μᾶλλον ἔτι περὶ τῆς κατὰ τὰ φυτὰ δύνανται λέγειν ὑγιὲς μηδὲν , ἀλλ’ ἀποροῦνται παντάπασιν ὑπὸ τῶν πραγμάτων ἐναργῶς ἅπασι φαινομένων . τὰ μὲν γὰρ τοῦ Περσικοῦ φυτοῦ τοῦ μετακομισθέντος ἐκ Περσῶν εἰς Αἴγυπτόν οὐδεὶς ἀγνοεῖ · θανάσιμον μὲν ἦν κατὰ τὴν Περσίδα , μετακομισθὲν δὲ εἰς Αἴγυπτον μετέβαλε τὸ κινδυνῶδες , καθάπερ , οἶμαι , καὶ τὸ τῶν παρ’ ἡμῖν ἀμπέλων , ὡς ὑπαλλάττουσαι τὰ χωρία διάφορον ἐκφέρουσι τὸν οἶνον · τὰ δὲ τῶν ἄλλων φυτῶν οἱ τὰ γεωργικὰ ἀναγράψαντες ἐδήλωσαν , ὥσπέρ γε καὶ τὰ τῶν βοτανῶν οἱ τὰ βοτανικά · μετακομιζόμεναι γὰρ ἐξ ἑτέρων χωρίων εἰς ἕτερα πολλάκις οὐδὲ δυοῖν σταδίοιν διάστημα κατὰ πολλὰς ἀλλοιοῦνται διαφοράς . ἐχρῆν οὖν ὅσοι φάσκουσι κρατουμένου καὶ ἀλλοιουμένου καὶ μεταβαλλομένου τὴν τροφὴν ὑπάρχειν ὄνομα , μὴ τοῦτο μόνον ἐπίστασθαί τε καὶ λέγειν , ἀλλὰ καὶ περὶ λεύκης γενέσεως ἐπιχειρῆσαι διελθεῖν . ἤτοι γὰρ τρεφομένη σὰρξ αἰτία τοῦ παθήματος , ἢ τὸ τῆς τροφῆς μοχθηρόν . ἀλλ’ εἴπερ οὐχ ἡ τροφὴ , βούλονται γὰρ οὕτως , ἀνάγκη φάναι τὴν σάρκα . τί ποτ’ οὖν αὐτὴ παθοῦσα τὴν τροφὴν οὐκ ἔτι ἑαυτῇ κατὰ πᾶν ὁμοιοῖ ; γενήσεται γὰρ οὕτω γε τοῦ πάθους ἡ φύσις αἰτία , πολὺ δ’ ἦν ἄμεινον , οἶμαι , τὴν τροφὴν αἰτιᾶσθαι . οὐ μὴν οὐδ’ ὅτι τὸ μὲν ὁμοιοῦν ἑαυτῷ τὴν τροφὴν ἔργον ἐστὶ τοῦ τρεφομένου , τὸ δ’ ὁμοιοῦσθαί τε καὶ μεταβάλλεσθαι πάθος τῆς τροφῆς , διὰ τοῦτο οὐκ ἀδύνατόν ἐστι τῷ πάσχοντι περὶ τὸ ποιοῦν ἀντιδρᾶσαί τι , κᾂν ᾖ σμικρότατον . αὐτὸ γὰρ δήπου ἐναντιώτατον ἐν τοῖς περὶ τούτων λογισμοῖς ἐπεδείξαμεν οὐχ ἡμεῖς μόνον , ἀλλὰ καὶ τῶν φιλοσόφων ὅσοι δεινότατοι τῶν ὅλων τῆς φύσεως ἐνεργειῶν τε καὶ παθῶν ἐξηγηταὶ γεγόνασι . φαίνεται γοῦν ἅπαντα κᾂν ἰσχυρότερα πολὺ τῶν ὁμιλούντων τυγχάνῃ , πάσχοντά τι πρὸς αὐτῶν αἰσθητὸν καὶ σαφὲς , εἰ καὶ μὴ κατὰ τὴν πρώτην τούτων ὁμιλίαν , ἀλλ’ ἐν τῷ χρόνῳ γε προϊόντι . καί που καὶ σίδηρος ὁ τμητικώτατος ἠμβλύνθη τέμνων σάρκα μαλακωτάτην , ὅ τε σκληρότατος λίθος ἔσχε τι κοῖλον ἐν ἑαυτῷ χρόνῳ πολλῷ πληττόμενος ὑπὸ τοῦ σταλαγμοῦ . τί δεῖ λέγειν ἔτι περὶ τῶν κεραννυμένων , ἅπαντες γιγνώσκουσιν . κᾄν τε γὰρ εἰς ἀμφορέα ζέοντος ὕδατος ἐμβάλῃς κοτύλην ψυχροῦ , τὸ μικτὸν ἐξ ἀμφοῖν οὐ μόνον ἐνδείκνυται τὴν ἧτταν τῆς κοτύλης , ἀλλὰ καὶ τοῦ νικήσαντος τὸ πάθος · ἐάν τις ἔμπαλιν εἰς ἀμφορέα ψυχροῦ κοτύλην θερμοῦ ἐμβάλῃ , νικηθήσεται μὲν ἡ κοτύλη , πείσεται δέ τι βραχὺ ﻿ καὶ ὁ ἀμφορεύς . ἀλλὰ γὰρ ὅπερ εἴρηταί μοι καὶ πρόσθεν , οὐκ ἀντιλέγειν ἐν τῇδε τῇ πραγματείᾳ προὐθέμην οὔτε μηκύνειν , ἀλλ’ ὅσον οἷόν τε ταχίστην ποιήσασθαι τὴν διδασκαλίαν . ἡ μὲν οὖν λεύκη μέγιστόν τι σφάλμα τῆς ἀλλοιωτικῆς ἐστι δυνάμεως · ἕτερα δὲ πάμπολλα σμικρὰ , καθ’ ὑγρότητα καὶ ξηρότητα καὶ ψυχρότητα καὶ θερμότητα τῆς σαρκὸς ὑπαλλαττομένης . ἀτροφήσει δὲ τὸ μέρος οὐ μόνον δι’ ἀῤῥωστίαν τῆς ἀλλοιωτικῆς δυνάμεως , ἀλλὰ καὶ διὰ τὴν ἑλκτικὴν ἀτονήσασαν , ἢ διὰ τὴν ἐκκριτικὴν ἀμετρότερον κινηθεῖσαν . εἰς ἀμετρίαν δὲ κινήσεως ἡ ἀποκριτικὴ δύναμις ἔρχεται , καθάπερ εἴρηται καὶ πρόσθεν , ὅταν ἤτοι διὰ πλῆθος ἢ δριμύτητα περιττωμάτων , ἢ οἰκείαν ἀσθένειαν ἡ καθεκτικὴ βαρύνηται δύναμις . ἐν τούτῳ γὰρ ἀνάγκη συνεκκρίνεσθαι τῷ περιττῷ τὸ χρηστὸν , ὡς ἐν λειεντερίαις τε καὶ δυσεντερίαις καὶ χολέραις · ἀτονίᾳ δὲ τῆς ἀποκριτικῆς δυνάμεως ὑγροτέραν τε καὶ περιττωματικωτέραν ἀνάγκη γίγνεσθαι τὴν σάρκα . τῶν περιττωμάτων δ’ αὐτῶν ἡ πλείων γένεσις ἀῤῥωστίᾳ τῆς ἀλλοιωτικῆς ἀποτελεῖται . ὅταν οὖν ἅμα συνέλθῃ τὴν μὲν ἑλκτικὴν πολὺν ἐπισπᾶσθαι χυμὸν , ἀδυνατεῖν δὲ τὴν ἀλλοιωτικὴν δύναμιν ἅπαντα τὸν ἑλχθέντα κατεργάζεσθαι , καὶ διὰ τοῦτο πολλὰ γίγνεσθαι τὰ περιττώματα , τὴν ἀποκριτικὴν δὲ ἐν τούτῳ τῷ καιρῷ χεῖρόν τε καὶ ἀτονώτερον ἑαυτῆς κινεῖσθαι , πλῆθος οὕτως ἀνάγκη περιττωμάτων ἐν ταῖς σαρξὶ συνίστασθαι , κᾀν τούτῳ κατά τε τὴν ἰδέαν καὶ τὸ ποσὸν τοῦ περιττώματος ἄλλοτε ἀλλοίαν γίνεσθαι τὴν σάρκα , ποτὲ μὲν οἰδηματώδη , ποτὲ δὲ φυσώδη , ποτὲ δὲ ὑδερώδη . καὶ γὰρ δὴ καὶ ὁ ἀνὰ σάρκα καλούμενος ὕδερος , ἐκ τούτου τοῦ γένους ἐστίν . ἀλλ’ οὐδὲν οἶμαι δεῖν ἔτι μηκύνειν ὑπὲρ τῶν τοιούτων · οὐ γὰρ ἅπαντα διελθεῖν ἐν τῷδε τῷ λόγῳ τὰ κατὰ μέρος συμπτώματα προὐθέμην , ἀλλ’ ἐν τοῖς πλείστοις γυμνάσαι τοὺς φιλομαθεῖς .
Lemmas: ὁ φυσικός ἐνέργεια ὁ πρῶτος τε καί ἀναγκαῖος σχεδόν ἅπας ὁ θρέψις εἰμί , εἶδος τις ὁ ἀλλοιωτικός ἐνέργεια ὑπάρχω . εἰμί μέν γάρ καί ὁ κατά ὁ γαστήρ πέψις ἀλλοίωσις · εἰμί δέ καί ὁ ἐν ὁ φλέψ · εἰμί δέ καί ὁ κατά ἕκαστος μόριον , ἐπί ὅς τέταρτος τις ἀλλοίωσις , ﻿ ὅς ἐξομοίωσις ὀνομάζω , οὐ αὐτός μέν ὄνομα ὁ θρέψις , ὁ δέ ἔργον οὐ ἕτερος . ἀποτυγχάνω δέ καί ὁ θρέψις , ἤτοι μηδέ ὅλος , ἤ ἐλλιπής , ἤ πλημμελής γίγνομαι , διά τε ὁ θρεπτικός δύναμις , ὅς ὁ γένος εἰμί ὁ ἀλλοιωτικός , ἤ διά ὁ ὁ ὕλη ἔνδεια , ἤ μοχθηρία · ἔνδεια μέν ἐν ὁ ἀτροφία , ὅσος τε ἐλλιπής καί ὅσος στερητικός ὀνομάζω · μοχθηρία δέ , ὡς ἐν ἐλέφας τε καί λεύκη , ὅσος τε ἄλλος τοιοῦτος . συμβαίνω γάρ ἐν ὁ προσφύω ὁ τροφή ὁ σάρξ , ἐπειδάν φλεγματικός ὑπάρχω ὁ αἷμα , καί ὁ σάρξ γίγνομαι φλεγματικός . οὐ γάρ αὐτός εἰμί αὐτός σάρξ τε εἰμί καί φλεγματικός σάρξ · ὥσπερ οὐδέ αὐτός εἰμί σάρξ τε εἰμί καί μελαγχολικός σάρξ · καί νή Ζεύς γε πικρόχολος τε καί εὔκρατος τε καί δύσκρατος , καί κατά ὁ πρῶτος ὀνομάζω ποιότης , ὑγρός τε καί ξηρός καί θερμός καί ψυχρός . πιστεύω δέ ὁ λόγος βέβαιος , ἐννοέω ὁ ζῷον ὁ σάρξ ἔναιμος τε καί ἄναιμος , καί πρός οὗτος ὁ ἑρπετόν , ὅσος κατά ὁ ἔαρ ὁράω γεννάω , καί μάλα αὐτός ὅσος βοτάνη χλωρός ἔοικα . ἀλλά οὗτος μέν ὁ σάρξ ὅμοιος ὁ πόα εἰμί · ἕτερος δέ λευκός καί ἄναιμος , ὥσπερ ὁ κάραβος τε καί πολύπους , ἄλλος τε ἄλλος τις · οὐδέ γάρ ὀνομάζω ὁ διαφορά αὐτός ἔνειμι , οὕτως ἄπειρος ὁ πλῆθος ὑπάρχω . ὅταν οὖν , ὡς λέγω , ὑπό φλεγματικός τε ἅμα καί γλίσχρος ὁ αἷμα ὁ σάρξ τρέφω χρόνος πολύς , σάρξ μέν ἔτι μένω , μεταλλάσσω δέ αὐτός ὁ διαφορά καί πρός ἕτερος ἰδέα ἐκτρέπω , καί γίγνομαι μεταξύ ὁ ἔναιμος σάρξ καί ἄναιμος . ἐπειδάν δέ τοιοῦτος καθίστημι , συμβαίνω λοιπός αὐτός μηδέ ἐπιχειρέω ἔτι ὁ ἐπιφέρω ἑαυτοῦ τροφή εἰς ἐρυθρός σάρξ ἰδέα μεταβάλλω , οὐ μάλα ἤ πολύπους τε καί κάραβος · ἐν οὗτος δή καί ταχύς λευκός τε γίγνομαι πᾶς καί φλεγματώδης , ὅταν αὐτός τε μηκέτι δύναμαι ὁ τροφή εἰς ἐρυθρότης μεταβάλλω , ἐπιρρέω τε ὁ φλεγματώδης ἐκεῖνος . οἷος οὖν ἐκ ἀρχή ὁ κάραβος ἔχω ὁ σάρξ καί σχεδόν ἅπας ὁ ὄστρεον , τοιοῦτος ἐκ μετάπτωσις ἴσχω ὁ ὁ λεύκη ἁλίσκομαι · καί γάρ ὀνομάζω οὕτως ὁ πάθημα ὁ σάρξ ἀπό ὁ χροιά ὁ ὀνομασία τίθημι · ὁ δέ γε μέλας σάρξ ἅμα καί ὀχθώδης ἀπό ὁ ζῷον ὁ ἐλέφας ποιέω ὄνομα . γίγνομαι δέ κᾀκείνης κατά ὁ αὐτός τρόπος ὁ λεύκη , χρόνος πάμπολυς μελαγχολικός ἐπιρρέω τροφή ὁ σάρξ . ὁ δέ ἀλφός ὁ γένεσις ὁμοειδής μέν εἰμί ὁ λέγω πάθος , οὐ μήν αὐτός γε διά ὅλος πάσχω ὁ σάρξ , ἀλλά ἐπιπολή ὁ δέρμα οἷος λεπίς τις ἐπιπήγνυμι ὁ ἀλφός , λευκός μέν ἐκ φλεγματικός , μέλας δέ ἐκ μελαγχολικός γίγνομαι χυμός . πηλίκος δέ δύναμαι τροφή , καί ὡς μέγας πρός ἀλλοίωσις σάρξ , λέγω καί Ἀριστοτέλης μιμνῄσκω χωρίον , ἐν ὅς ἀλλοιόω ὁ βόσκημα μεθίστημι χροιά τε καί ἄλλος αἰσθητός διαφορά . ὅσος δέ οὐ συγχωρέω ὑπό τροφή ἀλλοιόω ὁ τρέφω , κρατέω γάρ οὐ κρατέω ὄνομα ὑπάρχω ὁ τροφή , οὔτε περί ὁ κατά ὁ ζῷον μεταβολή οὔτε πολύς μάλα ἔτι περί ὁ κατά ὁ φυτόν δύναμαι λέγω ὑγιής μηδείς , ἀλλά ἀφοράω παντάπασι ὑπό ὁ πρᾶγμα ἐναργής ἅπας φαίνω . ὁ μέν γάρ ὁ Περσικός φυτόν ὁ μετακομίζω ἐκ Πέρσης εἰς Αἴγυπτος οὐδείς ἀγνοέω · θανάσιμος μέν εἰμί κατά ὁ Περσίς , μετακομίζω δέ εἰς Αἴγυπτος μεταβάλλω ὁ κινδυνώδης , καθά , οἴομαι , καί ὁ ὁ παρά ἐγώ ἄμπελος , ὡς ὑπαλλάσσω ὁ χωρίον διάφορος ἐκφέρω ὁ οἶνος · ὁ δέ ὁ ἄλλος φυτόν ὁ ὁ γεωργικός ἀναγράφω δηλόω , ὥσπερ γε καί ὁ ὁ βοτάνη ὁ ὁ βοτανικός · μετακομίζω γάρ ἐκ ἕτερος χωρίον εἰς ἕτερος πολλάκις οὐδέ δύο στάδιον διάστημα κατά πολύς ἀλλοιόω διαφορά . χρή οὖν ὅσος φάσκω κρατέω καί ἀλλοιόω καί μεταβάλλω ὁ τροφή ὑπάρχω ὄνομα , μή οὗτος μόνος ἐπίσταμαι τε καί λέγω , ἀλλά καί περί λεύκη γένεσις ἐπιχειρέω διέρχομαι . ἤτοι γάρ τρέφω σάρξ αἴτιος ὁ πάθημα , ἤ ὁ ὁ τροφή μοχθηρός . ἀλλά εἴπερ οὐ ὁ τροφή , βούλομαι γάρ οὕτως , ἀνάγκη φημί ὁ σάρξ . τίς ποτέ οὖν αὐτός πάσχω ὁ τροφή οὐ ἔτι ἑαυτοῦ κατά πᾶς ὁμοιόω ; γίγνομαι γάρ οὕτως γε ὁ πάθος ὁ φύσις αἴτιος , πολύς δέ εἰμί ἀγαθός , οἴομαι , ὁ τροφή αἰτιάομαι . οὐ μήν οὐδέ ὅτι ὁ μέν ὁμοιόω ἑαυτοῦ ὁ τροφή ἔργον εἰμί ὁ τρέφω , ὁ δέ ὁμοιόω τε καί μεταβάλλω πάθος ὁ τροφή , διά οὗτος οὐ ἀδύνατος εἰμί ὁ πάσχω περί ὁ ποιέω ἀντιδράω τις , ἔͅν εἰμί μικρός . αὐτός γάρ δήπου ἐναντίος ἐν ὁ περί οὗτος λογισμός ἐπιδείκνυμι οὐ ἐγώ μόνος , ἀλλά καί ὁ φιλόσοφος ὅσος δεινός ὁ ὅλος ὁ φύσις ἐνέργεια τε καί πάθος ἐξηγητής γίγνομαι . φαίνω γοῦν ἅπας ἔͅν ἰσχυρός πολύς ὁ ὁμιλέω τυγχάνω , πάσχω τις πρός αὐτός αἰσθητός καί σαφής , εἰ καί μή κατά ὁ πρῶτος οὗτος ὁμιλία , ἀλλά ἐν ὁ χρόνος γε προέρχομαι . καί που καί σίδηρος ὁ τμητικός ἀμβλύνω τέμνω σάρξ μαλακός , ὁ τε σκληρός λίθος ἔχω τις κοῖλος ἐν ἑαυτοῦ χρόνος πολύς πλήσσω ὑπό ὁ σταλαγμός . τίς δέω λέγω ἔτι περί ὁ κεράννυμι , ἅπας γιγνώσκω . ᾄν τε γάρ εἰς ἀμφορεύς ζέω ὕδωρ ἐμβάλλω κοτύλη ψυχρός , ὁ μικτός ἐκ ἄμφω οὐ μόνος ἐνδείκνυμι ὁ ἧσσα ὁ κοτύλη , ἀλλά καί ὁ νικάω ὁ πάθος · ἐάν τις ἔμπαλιν εἰς ἀμφορεύς ψυχρός κοτύλη θερμός ἐμβάλλω , νικάω μέν ὁ κοτύλη , πάσχω δέ τις βραχύς ﻿ καί ὁ ἀμφορεύς . ἀλλά γάρ ὅς λέγω ἐγώ καί πρόσθεν , οὐ ἀντιλέγω ἐν ὅδε ὁ πραγματεία προτίθημι οὔτε μηκύνω , ἀλλά ὅσος οἷος τε ταχύς ποιέω ὁ διδασκαλία . ὁ μέν οὖν λεύκη μέγας τις σφάλμα ὁ ἀλλοιωτικός εἰμί δύναμις · ἕτερος δέ πάμπολυς μικρός , κατά ὑγρότης καί ξηρότης καί ψυχρότης καί θερμότης ὁ σάρξ ὑπαλλάσσω . ἀτροφέω δέ ὁ μέρος οὐ μόνος διά ἀρρωστία ὁ ἀλλοιωτικός δύναμις , ἀλλά καί διά ὁ ἑλκτικός ἀτονέω , ἤ διά ὁ ἐκκριτικός ἄμετρος κινέω . εἰς ἀμετρία δέ κίνησις ὁ ἀποκριτικός δύναμις ἔρχομαι , καθά λέγω καί πρόσθεν , ὅταν ἤτοι διά πλῆθος ἤ δριμύτης περίσσωμα , ἤ οἰκεῖος ἀσθένεια ὁ καθεκτικός βαρύνω δύναμις . ἐν οὗτος γάρ ἀνάγκη συνεκκρίνω ὁ περισσός ὁ χρηστός , ὡς ἐν λειεντερία τε καί δυσεντερία καί χολέρα · ἀτονία δέ ὁ ἀποκριτικός δύναμις ὑγρός τε καί περισσωματικός ἀνάγκη γίγνομαι ὁ σάρξ . ὁ περίσσωμα δέ αὐτός ὁ πολύς γένεσις ἀρρωστία ὁ ἀλλοιωτικός ἀποτελέω . ὅταν οὖν ἅμα συνέρχομαι ὁ μέν ἑλκτικός πολύς ἐπισπάω χυμός , ἀδυνατέω δέ ὁ ἀλλοιωτικός δύναμις ἅπας ὁ ἑλκέω κατεργάζομαι , καί διά οὗτος πολύς γίγνομαι ὁ περίσσωμα , ὁ ἀποκριτικός δέ ἐν οὗτος ὁ καιρός κακός τε καί ἄτονος ἑαυτοῦ κινέω , πλῆθος οὕτως ἀνάγκη περίσσωμα ἐν ὁ σάρξ συνίστημι , εἰͅν οὗτος κατά τε ὁ ἰδέα καί ὁ ποσός ὁ περίσσωμα ἄλλοτε ἀλλοῖος γίγνομαι ὁ σάρξ , ποτέ μέν οἰδηματώδης , ποτέ δέ φυσώδης , ποτέ δέ ὑδερώδης . καί γάρ δή καί ὁ ἀνά σάρξ καλέω ὕδερος , ἐκ οὗτος ὁ γένος εἰμί . ἀλλά οὐδείς οἴομαι δέω ἔτι μηκύνω ὑπέρ ὁ τοιοῦτος · οὐ γάρ ἅπας διέρχομαι ἐν ὅδε ὁ λόγος ὁ κατά μέρος σύμπτωμα προτίθημι , ἀλλά ἐν ὁ πολύς γυμνάζω ὁ φιλομαθής .